පට්ට බැල්ලි........බැහැපිය දොට්ට ..

අනේහ් නලීන්...මට එහෙම කරන්න එපා නලින්.යන්න කියල  තැනක් නෑ මට ..

ඇයි .......ඇයි උඹේ අර රෝන් කෝල් පෙම්වතා ඉන්නෙ........පලයන් ඌ ලගට හොයාගන ..

නලින් මේ අහන්න කො දෙය්යනේ ..

මට මොකුත් අහන්න ඕනෙ නෑ උඹෙන් ...පලයන් කිව්ව නේද දැන් මගෙ දෑහෑට නොපෙනී...

මේකී නටන්න තියන සේරම නාඩගම් නටල .මගෙ කොල්ලව කන්න හදන්නෙ.
මහත්තය ...මේකිව මේ ගෙදර තියාගන්න බැහැ මහත්තය ......නලින්ගේ අම්මා සැමියා අමතා කීවාය .

මූට මේක බදින වෙලාවෙ අපි කිව්ව .....කොහෙද පවට පින දෙන්න පුලුවන් ද ? දැන් ඉතින් ඌත් විදෝනව ,අපිත් විදෝනව.......නලින්ගේ පියා කීවේ දැඩි කනස්සල්ලෙනී .

අනේ තාත්තා ඔයාවත් මම කියන දේ අහන්න තාත්තෙ.........

කළණි ,උඹ කාගෙ හරි දරුවෙක් කියල හිතාගන මම මේ ගෙදෙට්ට වැද්ද ගත්තෙ.කොල්ල දහදුක් විදල අරගන එන හැම සතේම දෙන්නෙත් උඹට නේද ?

මම වරදක් කරල නෑ දෙය්යනේ ........මගෙ බඩේ ඉන්න දරුවත් නලින්ගෙ.......

මොකක්.........නලින්ගේ අම්මාගේ මෙන්ම පවුලේ සියලු දෙනාගේ දෑස් උඩ ගියා .

උඹ අවලමේ ගිහින් හදාගන ඇවිත් මගෙ කොල්ලගෙ කරේ එල්ලන්නද දැන් හදන්නෙ පට්ට $%%&& ඒව කොහෙද මම ඉන්නකම් මේ ගෙදර .........අම්මා කෑගැසුවාය . නලීන් පිස්සෙක් මෙන් විය.

මේ දරුව නලින්ගෙ අම්මෙ නලින්ගෙ..එක එකාලට කියල හදාගත්ත දරුවෙක් නෙවෙයි මේ........

උඹ .......උඹ බොරු කියන්නෙ බැ%&&......මෙන්න උඹේ ඇදුම් කැඩුම් ටික .අරන් පලයන් යන්න ............එක එක මිනිහලට කියල හදාගත්ත උන් මෙහෙට ඕනෙ නෑ ..........

දෙය්යනේ නලින්, මේ දරුව ඔයාගෙ නලීන්. .......ඔයාට මතක නැද්ද ඔයා ආවෙ ගිය මාසෙ හදිස්සියෙම ........එදාට පස්සෙ තමයි නලින් ..........මම ඔයාව ස්ප්‍රයිස් කරන්න කියල කෝල් එකෙන් කිව්වෙ නැත්තෙත්.......

හ්හ්හ්හ්හාහා............ස්ප්‍රයිස් ......මරු ස්ප්‍රයිස් එක .........වැඩක් නෑ කියල .....මම උඹේ වැඩ කෑලි වලින් හොදට ස්ප්‍රයිස් වුනා .

කළණි,දැන් පලයන් හොද හිතින් අපේ ගෙදරින්.........

කළණිට පවුලේ කිසිවෙකුගෙන්වත් සහනයක් නොවුනාය.ඇය හඩමින් සැමගේ පා ලග වැද වැටුනද පලක් නොවුනාය .

නලින්..........කළණි හය්යෙන් කෑ ගැසුවා .

පරට්ටි ......උඹ කාට ඇහෙන්නද කෑ ගහන්නෙ..........උඹ මගෙ නම කියන්නවත් එපා..........පල යන්න .....නලින් එසේ කියමින් ඇගේ කෙස් වැටියෙන් අල්ලා ගත්තේය.

අනේහ්......රිදෙනව නලින් රිදෙනව......

කියාපිය එහෙනම් ඌ කොහෙද ඉන්නෙ ..කවුද ඌ.............

මම දන්නෙ නෑ .......මම දන්නෙ මම දැන් අම්ම කෙනෙක් කියල ඔයා නිසා .......

නලින් ඇයගේ කෙස් වැටිය අත හැරියේ නැත.ඒ අතරට ඔහුගේ අක්කාගේ සැමියා පැමිණියේ ය.

නලින්......තවත් මේකිව තියාගන මොකටද මෙහෙම ......අත ඇරපන් යන අහක යන්න කියල ......මස්සිනා වූ සුගත් කීවේය .

සුගත් ද නලින් නිවසේ නොමැති කීප විටෙකම කළණිට බැල්ම හෙලූ අතර ඒ සදහා ඇයගෙන් ඔහුට හොද ප්‍රතිචාරයක් නොලැබුනේය.එහි වාඩුව ගන්නේයැයි ඔහු ඇගිලි ගනිමින් සිතා සිටි අතරදී මේ වුනු කලබලකාරී සිදුවීම නිසා ඔහුගේ ප්‍රයත්නය සාර්ථක කරගන්නට වෙර දැරුවේය.

ඇදුම් කැඩුම් ටික අතට ඇහිද ගත් කළණි ඉදිපස දොර අසලට ගියාය .

නලීන් කාමරයට පිවිසි අතර නලින්ගේ මව කළණි අතින් තල්ලු කර දොර අගුලු දැම්මාය.කර කියා ගන්නට නොහැකි කළණි මගට බැස්සාය.නලින්ගේ අක්කාත් මස්සිනාත් තාත්තාත් ඉවත බලාගන්නට විය .

මේ සියලු සිදුවීම් වෙන්නට මාස තුනකට උඩදී තරිදු කළණිට මුණ ගැසී තිබුනේ.දිනක් මහජන පුස්තකාලයට ගොස් එන අතර තුර බස් නැවතුම් පළෙහිදීය. තරිදු සිය මෝටර් රථයෙන් එන අතර කළණි දැක ඇයව හදුනා ගන්නේය.

කළණි.......අව් කන්නාඩියක් පැළදි තවමත් තරුණ බවින් යුක්තව වු අයෙකු මෝටර් රථයෙ සිට තමා අමතන බව ඇය වටහා ගත් අතර ඇය එදෙස බැලුවාය .

තරිදු මදක් වීදුරුව විවර කර කතා කළේය.

අදුනගන්න බෑ නේද ළමයට අපිව.....කළණි බන් මම තරිදු.......

ඇය හොදින් ඔහු දෙස බැලුවාය .

අනේ....තරිදු ...මට අදුනගන්න බැරි වුනානෙ.....ඉතින් කොහොමද කොහෙද යන්නෙ මේ.

මමත් ඉන්නෙ ඉතින් මේ ලග පාත තමයි .
ඉතින් එන්න යන්න .යන ගමන් කතා කරමු.

අනේ තරිදු දැන් බස් එක එයි මා හිතේ..හොද නෑනේ කවුරුත් දැක්කොත්..

අප්පෝ.......අපි සත්තු නෙවෙයි හරී ..එදා වගේම හොද කොල්ලො ඉතින් ...

මම දන්නෙ නැද්ද ඉතින් තරිදු ගැන ..තරිදු යන්න මම එන්නම් ....

එහෙම හොද නෑනේ බන්.......දන්න කෙනෙක් දැක දැක මග දාල යන එක....හ්ම්ම්, හ්ම්ම් .....නැගහන් ඉතින් ......

කළණි වටපිට බලමින් වාහනය තුළට වූවාය .

ඉතින් කොහොමද ? කළණි .කොහෙද මේ යන්නෙ........

මම ලයිබ්‍රි ආව තරිදු ......ගෙදර ඉන්නෙත් ගොඩක් පාලුවෙන් .

ඇයි හස්බන් එහෙම ......

එයා මෙහෙ නෙවෙයි තරිදු ඉන්නෙ ....අනුරාධපුර පැත්තෙ හොටේල් එකක ස්ටුවර්ට් කෙනෙක් විදිහට වැඩ.එන්නෙත් ඉතින් මාස ගානකින් තමයි .

එහෙනම් කෙල්ල නිදහස්.....තරිදු කළණි දෙස අව් කන්නාඩි යටින් බලා කීවේය .

අනේහ්...මොන නිදහස් ද තරිදු ..මේ ගමන ආවෙත් නැන්දම්මගෙන් අමාරුවෙන් ෆ්‍රමිෂන් ඉල්ලගන ...

එහෙනම් නැන්දම්ම ලේලිව රකිනව වගේ..පුතා එනකම් ..

අනේ.....එයාගෙ රැකීම.......මගෙ වැරදි විතරයි පේන්නෙ.......

මේ ඒක නෙවෙයි මගෙ බෝඩිම තියෙන්නෙ මේ ලග ටිකක් ගිහින් එමුද කළණි.

අනේ තරිදු .........මට පරක්කු වෙනව.....මාව මගින් හරි කමක් නෑ බස්සල යන්න කො.......

හරි හරි ඉතින් ........එහෙනම් ඉතින් ඔන්න ඒකත් එපා.....අපිව විස්වාස නෑනේ කොච්චර උනත් ........

එහෙම නෙවෙයි තරිදු .........වෙන දවසක කතා කරන්න පුලුවන් නෙ අපිට .මාව අන්න අර හන්දියෙන් දාල යන්න තරිදු ..

කළණි මගින් බැස ගන්නට යද්දී තරිදු ඇගේ අතින් අල්ලාගෙන බලා සිටියේ ය.

කළණි.......ෆෝන් එකේ නම්බර් එක දීල යන්න කො..........

ම්ම්ම්ම් .......මම ඒත් බැලුව,වැරදිලා අතින් ඇල්ලුවද කියල .......

අනේ උඹගෙ අත ඉතින් මම ඉස්කෝලෙ දි කොච්චර අල්ලාගෙන ඇති ද ?

ඒ ......ඒකාලෙ හොදේ.......

ඇයි දැන් මොනව වෙලාද ?......තරිදු කළණි අතට කොළ කැබැල්ලක් දෙන අතර ඇසුවේය .කළණි එහි ඇගේ දුරකථන අංකය සටහන් කර දුන්නා ය.

වෙලා තියෙන දේ තරිදුට තේරෙන්නෙ නැති එක පවක්........

කියමිනි.ඇය වාහනයෙන් මදක් ඈත්වී සිටියාය.

බායී..........

බායි......බායි.........මම අනිව කෝල් බෑක් කරන්නම් රෑ වෙලා ..කමක් නෑනේ ..

ඔහු මහපට ඇගිල්ලද දික් කර ඇසුවේය .ඇය සිනාසී කැමැත්ත ප්‍රකාශ කළාය .

මෙසේ එදින සමුගත් තරිදු එදිනම රාත්‍රි කළණිට ඇමතුමක් ගත් අතර ඇය ඔහු හා කතා කළා පමණක් නොව එය රාත්‍රි නිදිවර්ජිතව ගෙවුනේ අල්ලාප සල්ලාපයෙනී.වෙනදත් ඇය රාත්‍රියේ පොත් කියවන බව දත් නලින්ගේ මවට එදිනද ලේලියගේ වෙනසක් නොතේරුණු අතර මේ ලෙසින් සෑම දිනකම තරිදු හා කළණි කතා කරන්නට විය.කළණි වුවද ඔහුගේ ඇමතුමක් එනතුරු සිටියාය .

එහෙත් දිනක් ඇහැරුණු නලින්ගේ මව සිනා හඩක් ඇසී කළණිගේ කාමරය අසලට ගියාය .

බබා........ඉතින් කියන්න ....කෑවද ඔයා ..

පිස්සි.....දැන් වෙලාව කීයද ? කාල තමයි ආවෙ සුදු කෝල් එකට......

හ්ම්ම් ........මොනවද කෑවෙ.......

අපිට ඉතින් නෝනල නෑනේ කන්න දෙන්න ....බෝඩිමේ ඇන්ටිගෙ පිහිට තමයි ඉතින් ......

හී.......හී......හී.....කළණි සිනාසුනේ එවිටය.

මේ කතා කරන්නේ තම පුතු යැයි සිතා ඇය යන්නට ගියේ ඔවුන්ගේ කතා ඔවුන්ගේ ලෝකයේ කතා කරගන්නට හැරය.එහෙත් පුතු කිසිදා රාත්‍රියක කතා නොකල බව ඇය නොදත්තාය.නලින් බොහෝ විට කළණි අමතන්නේ දහවල් කාලයේ කෑම පැයේදි පමණකී .

කළණි.......අපි මීට් වෙමු හෙට ......

මොකටෙයි.......හ්ම්ම් ........

මොකටවත් නෙවෙයි ළමයො.......ටිකක් නිදහසේ ඉන්න .......ඔයා එන්න මගෙ බෝඩිමට......

අපෝ.....මට නම් බෑ තරිදු .......මම ඔහෙට එනව කවුරුත් දකිවී.......

බයගුල්ලි......හරි හරි මම කාර් එක අරන් එන්නම් මගට .......ඔයා ඇවිත් ඉන්න .....අපි යමු ඈතට කොහෙ හරි ....හ්ම්ම් .......

මන්ද අනේ........මම තියනව තරිදු .....දැන් ගොඩක් රෑ වෙලා ...නිදිත් මතයි..

එහෙනම් good night බබා......

Good night තරිදු ..ස්වීට් ඩ්‍රීම්ස් .....

කාලය වේගෙන් ගෙවී ගිය අතර කළණි සහ තරිදු විවිධ පරාසයන් හී නවාතැන් පලවල් පසු කර විනෝද වූ අතර තරිදු කළණි නිසා ඔහු මදූ ගෙන් නොලැබි සුවයක් ලබන්නට වූවේය .මදූ පිටරට සිට එන්නට තවත් සය මසක් තිබුනේ ඔවුන්ගේ විවාහ සදහා ය.කොතරම් යන්නට කලින් මුණ ගැසෙන්නට කතා කළද මදු විවාහ වෙනතුරු ඒ සියල්ල මග හැරියාය .මදු පොහොසත් පවුලක යුවතියක් නිසාම තරිදු ඇය අත් නොහලේය.ඒ ඔහුගේ දියුණුව ගැන සිතමිනි.තරිදු හට මදු අනවශ්‍ය ලෙසින් මුදල් එව්වාය.ඒ සියල්ල තරිදු කළණිගේ සම්ප්‍රාප්තියත් සමග ඇය සමග විනෝද වෙන්නට වියදම් කළ අතර ඇගෙන් ලැබුනු පහසට මුදලක් අත තිබ්බේය.නලීන් නිවාඩු ගෙන නිවසට ආවේය .කළණි කෙටි පණිවිඩයක් තබා දුරකථනය විසන්ධි කර අල්මාරිය ඇතුලත තැබුවාය .දැන් ඇය සංවාසයේ තම සැමියා සමගය.ඇයට තරිදුගෙන් ලැබුනු විනෝදය නලින්ගෙන් නොලැබුනද සිය ස්වාමියා ඇය ගැන සැකයක් ඇති කරගනී යන අදහසින් ඇය එසේ නලින්ට වෙනසක් නොපෙන්නුවාය.පසුව නිවාඩු අවසන නලින් නැවතත් අනුරාධපුරය බලා ගියේය .කලණි දුරකථනය එළියට ගත්තේ තරිදු අමතන අටියෙනී.එසේ ක්‍රියාත්මක කළ දුරකථනයෙන් අක්‍රිය ඇමතුම් ගණනාවක් දකින්නට ලැබුණි . ඇය තරිදු අමතා නැවතත් පෙර පරිදි සම්බන්ධය ගෙන ගියාය .එහෙත් ඇය නොසිතූ පරිදි ,

මාස දෙකකට පසුව.....

හදිසියේම දිනක් ඇයට ඇගේ සිරුරේ වෙනසක් දකින්නට ලැබුණි.ඇය බිය විය.  අදාල මාසයේ වෙනදා සුපුරුදු පරිදි සිදුවූ සිදුවීමක් ඇයගේ සිරුරේ සිදු නොවුනු අතර පපුවේ දැවිල්ලක් හට ගත්තාය .මුලින්ම සිතුවේ ඇයට ගෑස්ට්‍රයිටීස් යනුවෙනී .

වහා දුරකථනය ඇමතුමක් ගත් කළණි,

තරිදු .........අද මට එන්න වෙන්නෙ නෑ ...

මොනව  .......ඒ ඇයි කළණි....

මට හොදටම ඔක්කාරයට එනව ..කලන්තෙ වගේ........

ඒ කියන්නෙ ඔයා අම්ම කෙනෙක් වෙන්න ද යන්නෙ........ඔන්න මම නෙවෙයි හොදේ.......

එහෙම කියන්න එපා තරිදු ......මම දැනුවත්ව ඔයා එක්ක තමයි ගොඩක් ඇසුරු කලේ.......

ඇයි එතකොට මිනිහ....ඌත් එක්ක ..$$%% ඒව ........

එයා මේව පිලිගන්නෙ නෑ තරිදු ......මේ දරුව ඔයාගෙම වෙන්න බැරි ද ?

මේ.....කළණි ,අනුන්ගෙ කුණු මගේ කර පිට පටවන්න ලෑස්ති වෙන්න එපා හරී......

අපි හෙට මුණ ගැහෙමු තරිදු ......කියන්න කො.......

එපා......ආයෙත් මාව බලන්නවත් එන්න ඕනෙ නෑ .....තමුසෙට මම සල්ලි දුන්න ඇති වෙන්න ......

තරිදු .........

ඔහු දුරකථනය විසන්ධි කළා පමණක් නොව සිම් කාඩ් පත පවා පුලුස්සා දැම්මේය.එදා සිට කළණි දැවුනාය.කුසට පැමිණ තිබූ දරුවාගේ සැබෑ පියා සොයාගන්නට නොහැකිව ඇය වැලපුණාය.නලින්ගේ අම්මා සහ තාත්තා වට වන්දනාවේ ගොස් තිබුනෙන් ඇයට තරමක සහනයක් දැනුනී. 

එහෙත් ඔවුන් ආ විට මුහුණ දෙන්නේ දැයි ඈ සිතුවාය . වටවන්දනාවේ ගොස් දින ගෙවී නැවතත් නිවසට ආ දිනයේ නිවස දුටු නලින්ගේ අම්මා කෝපාවිෂ්ඨ වූවාය .

යකෝ......ගෙදරට ලේලියෙක් ගෙනාවට වඩා හොදයි වැඩකාරියක් ගත්ත නම් ....

මිදුලට බහින්න බෑ......එක දවසක් මිදුල අතු ගාල නෑනේ මේකි......කුස්සියට යන්න හිතෙන්නෙත් නෑ .....කළණි........
මෙහෙට එනව......

අම්මෙ........

අම්මෙ නෙවෙයි ......මොකද බන් වෙලා තියෙන්නෙ ......අපි නැති දවස් ටිකේ උඹ කොහෙද මක බෑවිලා හිටියෙ.....

මට සනීප මදි අම්මෙ.........

ඇයි උඹට යකා ගහලද ? යද්දී හොදට හිටියෙ.......එකපාරටම මොකද වුනේ ......

ඇගට පන නෑ අම්මෙ.......

එසේ කියා කළණි කාමරය වෙත ගොස් ඇදෙහි වැතිර සිටියාය .

මේක හරියන මගුලක් නෙවෙයි .හ්ම්ම් .පුස්තකාල යනව කියල යනව.....කොහෙ යනවද දන්නවද ? 

නලින්ගේ අම්මා තනියම කියවමින් නිවසේ දුරකථනය වෙත ගියාය .

කුමාරි ........මේ බලහන් ,

ඇයි අම්ම.....මොකද වෙලා තියෙන්නෙ .

කළණි කිසි වැඩක් කරල නෑ බන් අපි එද්දි .......මල්ලිට එන්න කියල කෝල් එකක් දීපන් .......උඹත් වරෙන් ටිකක් මෙහෙට..

එය කළණිට කාමරයට ඇසුණාය. ඇය වහා ගොස් ඇගේ ජංගම දුරකථනය ක්‍රියා විරහිත කළාය .ඒ හදිස්සියේ හෝ තරිදු කතා කරාවිදෝ යන සැකයෙනී . ඇය ඔහුගේ අංකය නොදන්න නමුත් ඔහු ඇගේ අංකය දන්නේය.එම නිසාම ඇයට බියක් දැනෙන්නට වූවාය .

පසුදාම නලින් නිවසට ආවේය .

මොකද කළණි මේ ඔයා කරන වැඩ....

මට ඇගට සනීප මදිව හිටියෙ නලින්..කළණි නලින් ඉදිරියේ අසනීප බවක් නොපෙන්වා ඉන්නට උත්සහ ගත්තාය .

එහෙම කියල දවස් ගණන් ඇදට වෙලා ඉදල බෑනේ කළණි.අනික ඔයා මේ ගෙදර එකම ලේලි........දැන් මේ ඉන්නෙ යස අගේට.....

ඉන්නව තමයි ........

ඇයි ඔයාට මොකක් හරි අවුලක් ද ? කළණි කියන්න මට .....

එහෙම නෑ නලින්.......ම්ම්ම්ම් මට උයන්න පරක්කු වෙනව ..ඔයා වොෂ් එකක් දාගෙන ඉන්නකො......

කළණි අසනීප ගති නොපෙන්වා කුස්සියට ගියේ නලින් වෙනුවෙන් කෑම පිසින්නට ය.ඒ අතර නලින්ගේ අක්කා පැමිණ තිබුනී.

අර දැන් යස අගේට කුස්සියට වෙලා උයනව නේද අම්මෙ කළණි.....

හ්ම්ම් ......ඔය ඕකිගෙ බොරු සේරම .....කොල්ලව රවට්ටනව....මට දුක මගෙ එකම කොල්ල ගැන ..

දැන් ඕවට ඔහොම කෑගහල පලක් නෑනේ උඹල.....නලින්ගේ තාත්තා බිරිද සහ කුමාරි නම් වූ නලින්ගේ අක්කා දෙස බලා කීවේය .

නලින් තුවායක් ගන්නට අල්මාරිය ඇරියේය.රෙදි අතර අත තබමින් තුවායක් සෙවූ නලින්ගේ දෑස් ගියේ සගවා අක්‍රිය කර තිබු කළණිගේ දුරකථනය වෙතය.ඔහු එය රැගෙන කුස්සිය දෙසට ගිය අතර යමින් ගමන් එය ක්‍රියාත්මක කරද්දී නාදුන අංකයකින් දුන් ඇමතුමක් සටහන් විය.

නලින් එයට ඇමතුමක් ගත්තේය .

හලෝ බබා.......කළණි......මම තරිදු ...

දුරකථන ඇමතුම ආ සැනින් තරිදු කට හඩ අවදි කළේය.

එසැනින් නලින් ආවේස වූයේ බබා යැයි ඇමතුම ගත් පුද්ගලයා කිව් නිසාය .

කළණි ,කවුද මේ බබා කියල තමුසෙට කතා කරන එකා.......

කවුද නලින්.....මම දන්නෙ නෑ ..

කියාපන් කළණි බොරු නැතුව හොද හිතින් මට ඌ කවුද කියල ....

මම දන්නෙ නෑ නලින්....

හරි උඹ ඇයි ෆෝන් එක හංගල තියෙන්නෙ .....මම ඇහුවම කිව්ව නේද කැඩිල හදන්න දුන්න කියල ..

ම...ම්...මගෙ එක ...කළණි ගොත ගැසුවාය.

ඇති ඇති නවත්තල දානව තමුසෙගෙ බොරුව........එනව යන්න ඉස්සරහට ..

මට උයන්න ඕනෙ නලින්.........මට බැහැ......

වරෙන් යන්න කිව්වම.....නලින් කළණිගේ අතින් ඇදගන අක්කත් තාත්තත් අම්මත් කතා කරමින් ඉන්නා තැනට ගියේය .

මොකද මල්ලියෙ මේ......දැන් කළණි උයන ගමන් නේද හිටියෙ......

මේකිට කවුද බබා කියල මිනිහෙක් කතා කරනව.......ෆෝන් එක හංගල තිබුනෙ මේකි.....මට හිතුන මේකිගෙ සෑම්පලේ වෙනස් වෙද්දි ටික ටික.......අම්ම කොච්චර ඇහුවද  මගෙන් රෑට කෝල් ගන්නවද කියල ........නෑ කිව්වත් විස්වාස කලේ නෑ නේද ? මේ තියෙන්නෙ .....මේ තියෙන්නෙ මේකි ගත්ත කෝල් .......

කළණි තරිදු හට කලින් කතා කළ දවස්වල ඇමතුම් සටහන් වුනු තැන් ඩිලිට් කර නොතිබුනී.එයින් සැක කළ කරුණු සත්‍ය බවට නලින්ට පසක් වෙන්නට තවත් දේ අවශ්‍ය නොවුනී.

එදින මේ ලෙසින් ගුටි බැට කමින් හඩා වැළපුණු කළණි නලින් විසිකළ ඇදුම් දෝතින් තුරුලු කරගන තරිදු කියා තිබුනු පාරේ ඔහු සොයා ඔහුගේ බෝඩිම වෙත ගියේ කුසෙහි දරු ගැබක් ද සමගිනි.

කළණි අදාළ බෝඩිම සොයා ගත්තද එහි නිවැසියන් කීවේ දැන් තරිදු එහි නේවාසිකව නැති බවයි.කළණිගේ මුලු සියොළඟම දැවෙන්නට විය.ඇයට ඇගේ අම්මා නොමැති වූයේ කුඩා කළය.පියා සමග ජීවත් වූ කළණි කටුනායක රැකියාව සදහා යනවිටදි නලින් සමග හාද වී තිබිනි.එහි අවසන් පලය ලෙසින් අද කළණි මහ මගට වැටෙන්නට වූවාය .

ඇය ඉබාගාතේ සිහි මද ගතියෙන් ඇවිදින්නට විය.කුසක් දරාගෙන හිගමන් යදින්නට විය.අනේක වද හිංසා මෙන්ම අගුපිලක වැටී පන නල ගෙවා ගැනීමද ඇය වින්දාය.කාලය කෙමෙන් ගෙවී යද්දී ඇගේ හිගන කුස මෝරා ආවාය .දිනක් එක්තරා පිරිසක් ආහාර බෙදනා සැටි ඇය දුටුවාය .කකුලක් ද තුවාල වී තිබුණු කළණි කොරගසමින් එතනට යන්නට පාර පැන්නාය .එහෙත් අවසනාවන්ත ලෙස නොදුටු ටිපර් රථය ඇය හප්පා පලා යද්දී දන් බෙදමින් උන් පිරිස සහ අහල පහල උදවිය ද ඒ අසලට දිව ආහ.

අනේ පව්.....අසරණ හිගන ගෑණියෙක් ..

දෙය්යනේ මේ ගෑණි දරුවෙක් ලැබෙන්න නේද ?

අනේ කවුරුත් නැද්ද උදව් කරන්න .

පිරිස අතරින් දන් බෙදමින් සිටි අයෙකු ඉදිරියට ආවේය.

කළණි........දෙය්යනේ කළණි......

අනේ මෙයාව උස්සන්න උදව් කරන්න .නලින් ඇය දැක පුදුම වූවේය .ඇයව අල්ලන්නට අන් අය අප්‍රිය කළද ඔහුට පෙරදා ඇය හා තිබුනු තරහව නොදැණුනී.නලින් සමග දන් බෙදන්නට ආ ඔහුගේ හිත මිතුරන්ට කිසිවක් හිතා ගත නොහැකි වූයේ නලින් ඔවුනට කියා තිබුනේ කළණි අන් පුරුෂයෙකු සමග දිවි ගෙවන බවකී.එහෙත් ඒ සියල්ල කළණිට සිදුවූ සිදුවීම සමග  කණපිට පෙරලුනී. 

මේ එතකොට නලියගෙ වයිෆ් ද ?

බොහෝ මිතුරන් කටින් කට කතා වූහ.නලින් පිස්සෙකු මෙන් රෝහලක් වෙත ඇය ගෙන ගියේය .ඇය වහා දැඩි සත්කාරය වෙත ඇතුලු කරනුයේ නලින්ගේ නමිනී.

හොද වෙලාවට මිස්ට නලින් ෆේෂන්ට් අරන් ආවෙ.....

ඩොක්ටර් එයාගෙ බබා......

ඩෝන්ට් වොරී මිස්ට නලින් ......දෙන්නම සුවෙන් ඉන්නව.....ඒත් බබාව සති දෙකක් හොස්පිට්ල් එකේ විශේෂ ළමා ඒකකයේ තියන්න වෙනව...

එ...එතකොට ...කළණි.....

හ්ම්ම් එතකොට මේ ඔයා දන්න කෙනෙක් ද ?

ඔව්.....ඔව්....ඩොක්ටර් ....එසේ කියා නලින් මදක් කල්පනා කළේය .කළණි යලිත් නිවසට රැගෙන යන්නට මත්තෙන් දරුවාගේ ඩී.න්.ටෙස්ට් කර සත්‍ය සොයා ගැනීමය.

ඩොක්ටර් .....මට තව පොඩි දෙයක් දැන ගන්න පුලුවන් වෙයිද ?

ඔව් කියන්න .....පුලුවන් දෙයක් නම් අනිවාර්යයෙන් කරනව.

අනේ බොහොම ස්තුති ඩොක්ටර් .....මට එයාට ලැබුණු බබාගෙ ඩී.න් එකක් ....

ඔහ්......එහෙනම් කළණි මහ පාරට වැටුනු හේතුව ඒකයි......මට පැහැදිලි සේරම දැන් .....හරි අනිවාර්යයෙන් දෙන්නෙකුගෙ ජීවිත මරුවගෙන් ගලව ගත්ත වගේම මම ඒකත් කරන්නම්.

සති දෙකක් ගත විය.කළණි තවමත් ඇයව රෝහලට ගෙනා කාරණාවත් ගෙනාවේ නලින් බවත් නොදනී.කළණි බලන්නට නාවත් දරුවාගේ ගුණ දොස් අසන්නට සති දෙක පුරාවට නලින් ආවේය.

නලින් එදින පළමුවම දොස්තර මහතා හමුවිය .නලින් පැමිණෙන අයුරු දුටු දොස්තර මහතා ,

හ්ම්ම් මිස්ට නලින් ......ගුඩ් නිව්ස්....ඔයාගෙ බ්ලඩ් ගෘප් එකට සමානයි බබාගෙ බ්ලඩ් එක ....

මො....මොනව ඩොක්ටර් .....ඔය ඇත්තමද ? මට .....මට දැන්ම යන්න ඕනෙ කළණි ලගට...

හ්ම්ම් .......එහෙනම් මම දරුවයි අම්මයි දෙන්නම මුණ ගස්වන්නම්....යමු..

දොස්තර මහතා නලින් පෙරටු කොට වාට්ටුවට ඇතුලු විය.

ඈත දීම නලින්ට කළණිව පෙන්නු දොස්තර මහතා මග නැවැතුනී.කළණි සිය පුතුට කිරි දෙමින් සිටින යුරු දුටු නලින්ගේ දෑස් කදුලින් බොද විය.ඔහු ඇය අසලට ගියේය .

කළණි..........

නලින්......ඔයා .......

නලින් කළණිට ලං වී ඇය තුරුලු කරගන්නා අන්දම දොස්තර මහතා ඈත සිට බලා උන්නේය.

දැන් සේරම ඉවරයි කළණි.අපේ ලෝකෙට තිබුනු අපල කාලය ගෙවිල ඉවරයි .ඔයාගෙ හිතේ උපන් මෙතෙක් කලක්ම #රිදුනු  #හීන වලට ආයෙත් පණ දෙන්න පුලුවන් මැණික.

ඒත්......ඒත් ගෙදර අය.....

නලින් ඔහුගේ ඇගිල්ලක් ගෙන කළණිගේ මුවගින් තිබ්බේය.

අම්මවත් තාත්තවත් කවුරුත් ඔයාට මින් මතුව මොකුත්ම කියන්නෙ නැති වෙයි .මැණික ....බලන්න මේ මගෙ ..ඔයාගෙ ..අපි දෙන්නගෙම පැටිය.නේහ්.....

හ්ම්ම් .......

මට ........මට සමාවෙන්න නලින්....අපි ආයෙත් වෙන්නොවී ඉමු........කළණි දරුවා සමගින් නලින්ගේ උණුසුම් පපුවට තවත් දැඩිව තුරුලු වුයේ අනාගතය සරු කරගන්න.